คู่มือเล่นเกม:การบริหารสวนสัตว์

## ความนิยมของสวนสัตว์

### ขึ้นอยู่กับ

1. จำนวนสัตว์, ความหลากหลายของสายพันธุ์ และสภาพจิตใจของสัตว์ในสวนสัตว์ (Animal Rating)
2. ความอนุรักษ์ (การปล่อยสัตว์คืนสู่ป่า, การเพาะพันธุ์สัตว์, การวางถังขยะและใช้พลังงานทดแทน) (Conservation Rating)
3. ค่าการศึกษา (Guest Education Rating)
4. การตลาด (Marketing)
5. ความสุขของแขก (Guest Happiness)

ปัจจัยทั้งหมดจะนำมาคำนวณว่ากิจการสวนสัตว์ไปได้ดีแค่ไหน

## ค่าเข้าสวนสัตว์และค่าใช้จ่ายอื่น

ค่าเข้าสวนสัตว์ควรกำหนดให้สอดคล้องกับขนาดและคุณภาพของสวนสัตว์

* แขกที่คิดว่าราคาเข้าแพงเกินไปจะไม่มีความสุข
* ระวังการตั้งค่าเข้าที่แพงเกินไป แขกอาจจะไม่เข้าสวนสัตว์คุณเลยสักคนก็ได้!

### ค่าใช้จ่ายอื่น

สินค้าที่ขายในสวนสัตว์สวนสัตว์มีต้นทุน ตามกฎแล้ว แขกจะมีความสุขหากเขาจ่ายราคาที่คิดเป็นสองเท่าของต้นทุนสำหรับอาหารและเครื่องดื่ม และสี่เท่าของต้นทุนหากสินค้าเป็นของที่ระลึก

* แขกอาจจ่ายเงินเยอะขึ้นหากพวกเขามีความสุข
* เซ็ทของที่ระลึกคือของราคาแพงและเป็นของที่ไม่มีต้นทุน สามารถใช้สร้างกำไรได้อย่างดี

***Note:** แขกอาจใช้จ่ายจนเงินหมดได้ ผู้เล่นต้องวางเอทีเอ็มไว้ให้แขกกดเงิน*

## การตลาดและกู้เงิน

### การตลาด

การเพิ่มความน่าสนใจของสวนสัตว์สามารถทำได้ด้วยการทำการตลาด การตลาดมีทั้งหมด 3 ระดับ แต่ละระดับจะให้ผลลัพธ์ที่ต่างกันโดยรวมแล้ว 15% ของความนิยมของสวนสัตว์ขึ้นอยู่กับการตลาด

* การตลาดมีผลอย่างมากกับจำนวนแขกที่เพิ่มขึ้น

### กู้เงิน

ผู้เล่นสามารถกู้เงินเพื่อรับเงินสดจำนวนหนึ่งได้ทันทีซึ่งสามารถใช้ในกรณีฉุกเฉินเพื่อกู้คืนสภาพทางการเงินได้
ดอกเบี้ยเงินกู้จะเพิ่มขึ้นทุกปีเป็นค่าคงที่ ผู้เล่นจะจ่ายหนี้เป็นงวดงวดละปีตามจำนวนเงินที่กำหนด หรือสามารถปิดทั้งต้นทั้งดอกทีเดียวก็ได้เช่นกัน

## การค้นคว้าวิจัยของสัตวแพทย์

สัตวแพทย์สามารถค้นคว้าวิจัยสัตว์สายพันธุ์ต่างๆ ได้ ผู้เล่นสามารถทำได้โดยการสร้างห้องค้นคว้าวิจัย และมีสัตว์สายพันธุ์ที่ต้องการค้นคว้าวิจัยใน Habitat
เข้าไปที่หน้าต่างจัดการสวนสัตว์>การค้นคว้าวิจัยของสัตวแพทย์ แล้วกดลากสัตวแพทย์มาวางบนสายพันธุ์สัตว์ที่ต้องการ

* การค้นคว้าจะคืบหน้าเมื่อสัตวแพทย์ว่างมาทำหน้าที่ตรงนี้
* สัตวแพทย์หนึ่งคนสามารถค้นคว้าวิจัยได้หนึ่งสายพันธุ์ในเวลาเดียวกันเท่านั้น

### สัตวแพทย์ และการค้นคว้าวิจัย

* สัตวแพทย์จะเดินไปยังสัตว์ที่กำลังจะทำการวิจัย แล้วจึงเดินกลับมาที่ห้องค้นคว้าวิจัย ซึ่งต้องใช้เวลาสักพักในการทำงานส่วนนี้
* สัตวแพทย์อาจเดินกลับไปที่ห้องพักพนักงานเพื่อฟื้นฟูพลังงาน
* สัตวแพทย์อาจถูกสั่งให้ทำหน้าที่อื่นที่สำคัญกว่า เว้นแต่ว่าผู้เล่นจะกำหนดให้การค้นคว้าวิจัยเป็นหน้าที่สำคัญอันดับหนึ่ง
* สัตวแพทย์ที่ถูกเรียกไปทำอย่างอื่นจะกลับมาค้นคว้าวิจัยต่อเมื่อหน้าที่นั้นเสร็จสิ้น

### รางวัลที่ได้จากการค้นคว้าวิจัย

* คุณภาพอาหารเพิ่มขึ้น
* ของตกแต่งสัตว์เพิ่มขึ้น
* ของตกแต่งสัตว์ประเภทอาหารเพิ่มขึ้น
* เพิ่มโอกาสในการผสมพันธุ์
* เพิ่มค่าการศึกษา
* ปลดล็อคเรื่องน่ารู้ของสัตว์

สัตว์แต่ละชนิดจะมีระดับค้นคว้าวิจัย ยิ่งไปถึงระดับสูงก็จะปลดล็อคสิ่งต่างๆ ได้มาก
ยิ่งสายพันธุ์สัตว์นั้นซับซ้อนก็จะยิ่งมีระดับวิจัยเยอะ เมื่อสัตวแพทย์วิจัยครบทุกระดับ ผู้เล่นอาจเลือกให้สัตวแพทย์วิจัยต่อไป สิ่งนี้เรียกว่า 'การค้นคว้าวิจัยขั้นสูง' (Advanced Research) (+จำนวนระดับที่วิจัยเสร็จสิ้นทั้งหมด) ซึ่งจะช่วยเพิ่มค่าการศึกษาของสวนสัตว์

***Note:** ของตกแต่งสัตว์บางชิ้นสามารถใช้ได้กับสัตว์สายพันธุ์อื่นด้วย*

## การค้นคว้าวิจัยเชื้อโรค

นอกจากการวิจัยสัตว์แล้ว สัตวแพทย์สามารถวิจัยเชื้อโรคได้ด้วย ซึ่งจะช่วยเพิ่มภูมิต้านทานต่อโรคดังกล่าวและลดระยะเวลาในการรักษาสัตว์ที่ติดโรคนั้นด้วย

## การค้นคว้าวิจัยของวิศวกร

วิศวกรสามารถค้นคว้าวิจัยสิ่งปลูกสร้างใหม่ได้โดยการสร้างห้อง Workshop
เข้าไปที่หน้าต่างจัดการสวนสัตว์>การค้นคว้าวิจัยของวิศวกร แล้วกดลากวิศวกรมาวางบนหัวข้อวิจัยที่ต้องการ

* การค้นคว้าจะคืบหน้าเมื่อวิศวกรว่างมาทำหน้าที่ตรงนี้ วิศวกรหนึ่งคนสามารถค้นคว้าวิจัยได้หนึ่งหัวข้อในเวลาเดียวกันเท่านั้น
* วิศวกรอาจถูกสั่งให้ทำหน้าที่อื่นที่สำคัญกว่า เว้นแต่ว่าผู้เล่นจะกำหนดให้การค้นคว้าวิจัยเป็นหน้าที่สำคัญอันดับหนึ่ง
* วิศวกรที่ถูกเรียกไปทำอย่างอื่นจะกลับมาค้นคว้าวิจัยต่อเมื่อหน้าที่นั้นเสร็จสิ้น

รางวัลที่ได้จากการค้นคว้าวิจัย

* สิ่งปลูกสร้างที่มีประสิทธิภาพมากขึ้ย
* ร้านค้าใหม่
* ของตกแต่งสวนสัตว์ใหม่
* พิมพ์เขียวใหม่
* รถรางใหม่
* ที่พักและของปีนป่ายใหม่
* กำแพง Habitat ใหม่

## อันธพาล

ไม่ใช่แขกทุกคนที่เป็นคนดี
แขกที่ไม่มีความสุขหรือไม่พอใจสวนสัตว์จะกลายเป็นอันธพาลและอาจทำลายของต่อไปนี้:

* ห้องน้ำ
* ถังขยะ
* ม้านั่ง
* เอทีเอ็ม
* เครื่องกำเนิดไฟฟ้า
* เครื่องบำบัดน้ำเสีย
* ป้าย
* ลำโพง

* ของที่ถูกทำลายสามารถซ่อมได้โดยวิศวกร
* ของที่ถูกทำลายจะทำให้แขกรอบข้างค่าความสุขลดลง

## ล้วงกระเป๋า

โจรล้วงกระเป๋าจะพยายามล้วงกระเป๋าของแขกที่เดินผ่านไปมาและจะรีบหนีออกจากจุดให้ไวที่สุด

## ป้องกันเหตุอาชญากรรม

การจ้างพนักงานรักษาความปลอดภัยหรือการติดตั้งกล้องวงจรปิดจะช่วยแก้ปัญหาได้

* โจรล้วงกระเป๋าที่ถูกพนักงานรักษาความปลอดภัยจับได้จะถูกนำออกจากสวนสัตว์